wickkiey/tamil-wikipedia-chunked huggingface dataset:
# அரியான்வி திரைப்படத்துறை

## வரலாறு

1984 இல் வெளியான 'சந்திரவால்' என்ற திரைப்படம் வசூல் ரீதியாக வெற்றி பெற்ற முதல் அரியான்வி மொழித் திரைப்படம் ஆகும். 2000 ஆம் ஆண்டில் 'அஸ்வினி சவுத்ரி' இயக்கத்தில், நடிகர் 'அசுதோஷ் ராணா' நடித்து வெளியான 'லாடோ' என்ற திரைப்படம் மற்றொரு வெற்றிகரமான அரியான்வி திரைப்படம் ஆகும். இது தேசிய திரைப்பட விருதில் புதுமுக இயக்குனருக்கான இந்திரா காந்தி விருதை வென்றுள்ளது. இதுவே தேசிய விருது பெற்ற முதல் அரியான்வி மொழியித் திரைபபடம் ஆகும்.  
2014 இல் வெளியான 'பக்டி த ஹொனோர்' என்ற திரைப்படம் 62 வது தேசிய திரைப்பட விருது விழாவில் இரண்டு தேசிய திரைப்பட விருதுகளை வென்றுள்ளது. அதை தொடர்ந்து 2016 ஆம் ஆண்டில் 'சத்ரங்கி' என்ற திரைப்படம் சிறந்த படத்திற்கான 63 வது தேசிய திரைப்பட விருதை வென்றுள்ளது.
# தேசிய ஊடக மையம்

**தேசிய ஊடக மையம்** *(National Media Centre)* என்பது இந்திய அரசாங்கத்தின் தகவல் மற்றும் ஒளிபரப்பு அமைச்சகத்தின் ஊடக மையமாகும். தேசிய பத்திரிகை மையம் என்றும் இது அழைக்கப்படுகிறது.  
மத்திய தில்லியின் ரைசினா சாலையில் குடியரசுத் தலைவர் மாளிகை, சன்சாத் பவன் (நாடாளுமன்ற மாளிகை) மற்றும் முக்கியமான அமைச்சகங்களுக்கு அருகில் இது அமைந்துள்ளது. இதற்கான அடித்தள விழா 2001 ஆம் ஆண்டில் நடைபெற்றது. 2013 ஆண்டு தேசிய ஊடக மையம் திறக்கப்பட்டது. இங்கு பத்திரிகை தகவல் பணியகம் மற்றும் அமைச்சகத்தின் விளம்பர அலுவலகங்கள் உள்ளன. இம்மையம் வாசிங்டன், டோக்கியோ மற்றும் பிற தலைநகரங்களில் உள்ள ஊடக மையங்களை மாதிரியாக கொண்டிருக்கிறது.  
பிரதமர் அடல் பிகாரி வாச்பாய் அடிக்கல் நாட்டி பூமி பூசையை 2001 ஆம் ஆண்டு திசம்பர் மாதம் 5 அன்று தேசிய பத்திரிகை மையத்திற்கு பெயரிட்டு கட்டுமானப் பணிகளைத் தொடங்கி வைத்தார். தேசிய கட்டிடக் கட்டுமானக் கழகத்தால் மூன்று ஆண்டு காலப்பகுதியில் 60 கோடி டாலர் (8.4 மில்லியன் அமெரிக்க டாலர்) செலவில் மையத்திற்கான கட்டிடம் கட்டப்பட்டது. 2013 ஆம் ஆண்டு ஆகத்து மாதம் 24 அன்று பிரதமர் மன்மோகன் சிங் ஊடக மையத்தை திறந்து வைத்தார்.  
தேசிய ஊடக மையம் 1.95 ஏக்கர் நிலப்பரப்பில் கட்டப்பட்டுள்ளது. கண்ணாடி முகப்பில் கட்டிடம் நான்கு தளங்களைக் கொண்டுள்ளது, 283 பேர் அமரக்கூடிய பத்திரிகையாளர் சந்திப்புகளுக்கான ஒரு மண்டபம் இங்குள்ளது. இதைத் தவிர 60 நபர்கள் அமரும் திறன் கொண்ட ஒரு மாநாட்டு அறை, 24 பணிநிலையங்கள். போன்ற வசதிகளும் உள்ளன. அனைத்து நவீன தகவல் தொடர்பு வசதிகளும் இங்கு உண்டு. ஒரு நூலகம், ஓய்வறை மற்றும் சிற்றுண்டிச்சாலை ஆகிய வசதிகளும் செய்யப்பட்டுள்ளன. பத்திரிகையாளர் சந்திப்பு மண்டபம் மற்றும் ஊடக ஓய்வறைகளில் இணைப்புக்கான ஏற்பாடுகளூம் செய்யப்பட்டுள்ளன.
# சத்தியப்பிரியா

**சத்யப் பிரியா** என்பவர் ஓர் இந்திய திரைப்பட மற்றும் தொலைக்காட்சி நடிகை ஆவார். இவர் 350 க்கும் மேற்பட்ட படங்களில் நடித்துள்ளார், அதில் 50 படங்களில் கதாநாயகியாக நடித்துள்ளார். 1975 ஆம் ஆண்டில் தமிழில் வெளியான *மஞ்சள் முகமே வருக என்ற* படத்தில் விஜயகுமார் ஜோடியாக அறிமுகமானார். இவரது நினைவு கூறத்தக்க திரைப்படங்களான சில ஹொச ஜீவனா, *ரோஜா*, *பாட்ஷா* (இவரது துறையில் ஒரு பெரிய இரண்டாவது சுற்றைக் கொடுத்தது), *சின்ன கவுண்டர்* , *சொல்ல மறந்த கதை* .
# சத்தியப்பிரியா

## பகுதி திரைப்படவியல்

### நடிகையாக
| 2003 | *என்னை தாலாட்ட வருவாளா* | தமிழ் |  |  |
| 2003 | *ஒக்க ராஜு ஒக்க ராணி* | தெலுங்கு |  |  |
| 2003 | *சந்திர சக்கோரி* | கன்னடம் |  |  |
| 2003 | *வாணி மகால்* | தமிழ் |  |  |
| 2004 | *ஜனா* | தமிழ் | மகாலட்சுமி |  |
| 2004 | *ஜோர்* | தமிழ் | லிங்கத்தின் மனைவி |  |
| 2004 | *கதம்பா* | கன்னடம் |  |  |
| 2005 | *அமுதே* | தமிழ் | தினகரின் தாய் |  |
| 2005 | *ஐயர் ஐபிஎஸ்* | தமிழ் | பரமேஸ்வரியின் தாய் |  |
| 2005 | *இங்கிலீசுக்காரன்* | தமிழ் |  |  |
| 2005 | *வரப்போகும் சூரியனே* | தமிழ் |  |  |
| 2005 | *அம்புட்டு இம்புட்டு எம்புட்டு* | தமிழ் | சாவித்திரி |  |
| 2006 | *கள்வனின் காதலி* | தமிழ் | டீனாவின் தாய் |  |
| 2006 | *சித்திரம் பேசுதடி* | தமிழ் | திருவின் தாய் |  |
| 2006 | *இலக்கணம்* | தமிழ் |  |  |
| 2006 | *ஆட்டம்* | தமிழ் | கார்த்திக்கின் தாய் |  |
| 2007 | *சத்தியபாமா* | தெலுங்கு |  |  |
| 2007 | *அடாவடி* | தமிழ் | பரத்தின் தாய் |  |
| 2008 | *தங்கம்* | தமிழ் |  |  |
| 2009 | *நியூட்டனின் மூன்றாவது விதி* | தமிழ் |  |  |
| 2009 | *கார்த்திக் அனிதா* | தமிழ் |  |  |
| 2009 | *வேனல்மரம்* | மலையாளம் |  |  |
| 2010 | *நானே என்னில் இல்லை* | தமிழ் |  |  |
| 2010 | *பிரித்திவி* | கன்னடம் | கௌரி |  |
| 2010 | *கோவா* | தமிழ் | சாமிக்கண்ணுவின் தாய் |  |
| 2012 | *காதல் பாதை* | தமிழ் |  |  |
| 2012 | *காதலர் கதை* | தமிழ் |  |  |
| 2013 | *சிபி* | தமிழ் |  |  |
| 2013 | *பங்காரி* | கன்னடம் |  |  |
| 2014 | *சம்சாரம் ஆரோக்யதின்னு ஹானிகாரம்* | மலையாளம் |  |  |
| 2014 | *வாயை மூடி பேசவும்* | தமிழ் | ஆதிகேசவனின் மனைவி |  |
| 2014 | *வாழும் தெய்வம்* | தமிழ் |  |  |
| 2014 | *பரமசிவா* | கன்னடம் |  |  |
| TBA | *வணங்காமுடி* | தமிழ் |  |  |
# சத்தியப்பிரியா

## பகுதி திரைப்படவியல்

### பின்னணி குரல் கலைஞர்

| 2006 | *கிரிசு* (தமிழ் பதிப்பு) | ரேகா |
| --- | --- | --- |
| 2005 | *அந்நியன்* (தெலுங்கு பதிப்பு) | சாந்தி வில்லியம்ஸ் |
| 2000 | *கண்டுகொண்டேன் கண்டுகொண்டேன்* (தெலுங்கு பதிப்பு) | ஸ்ரீவித்யா |
| 1997 | மேருப்பு கலலு (தெலுங்கு பதிப்பு) | அருந்ததி நாக் |
| 1988 | *சத்யா* (தெலுங்கு பதிப்பு) | கவியூர் பொன்னம்மா |
# சத்தியப்பிரியா

## தொலைக்காட்சி

| *இதோ பூபாலம்* | தமிழ் | ராஜ் தொலைக்காட்சி |  |  |
| --- | --- | --- | --- | --- |
| *புன்னகை* | தமிழ் |  |  |  |
| 2003-2009 | *கோலங்கள்* | கற்பகம் | சன் தொலைக்காட்சி |  |
| 2006-2007 | *சூர்யா* | லட்சுமி |  |  |
| 2007-2008 | *பாரதி* | கலைஞர் தொலைக்காட்சி |  |  |
| 2008-2009 | *நம் குடும்பம்* | கலைஞர் தொலைக்காட்சி |  |  |
| 2007 | *சுவாமி அய்யப்பன்* | மலையாளம் | லட்சுமி / குருமாதா | ஏஷ்யாநெட் |
| 2009 | *அலியன்மாரும் பெங்கன்மாரும்* | விஜயனின் தாய் | அம்ருதா தொலைக்காட்சி |  |
| *கண்மணியே* | தமிழ் | சுதேசி மாமி | சன் தொலைக்காட்சி |  |
| 2009–2012 | *இதயம்* |  |  |  |
| 2011–2014 | *முத்தராம்* | சாரதா |  |  |
| 2011–2012 | *சாந்தி நிலயம்* | சிவகாமி | ஜெயா தொலைக்காட்சி |  |
| - |  |  |  |  |
| 2013–2014 | *வம்சம்* | வசந்தா | சன் தொலைக்காட்சி |  |
| *சித்திரம் பேசுதடி* | ஜெயா தொலைக்காட்சி |  |  |  |
| 2018–2019 | *அவளும் நானும்* | பானுமதி | விஜய் தொலைக்காட்சி |  |
| *கல்யாண பரிசு* | திரிபுர சுந்தரி | சன் தொலைக்காட்சி |  |  |
| 2019 | *ரன்* | திவ்யாவின் பாட்டி |  |  |
| *மகாலட்சுமி* | விஜயலட்சுமி |  |  |  |
| 2020 - தற்போது | *நீதானே எந்தன் பொன்வசந்தம்* | சாரதா | ஜீ தமிழ் | } |
# சத்தியப்பிரியா

## நாடகங்கள்

- தர்ம ஜோதி
- ராதம் கோபம் வராதா
- சுவாமியர் அவா போரா
- ஏழுஸ்வரங்கள்
# பிரிட்டன் விண்வெளி உயிரியல் சங்கம்

**பிரிட்டன் விண்வெளி உயிரியல் சங்கம்** *(Astrobiology Society of Britain)* ஐக்கிய இராச்சியத்தில் வானியல் அறிவியலுக்கும் முன்னேற்றத்திற்கும் அர்ப்பணிக்கப்பட்ட ஒரு கற்றறிந்த சமூகமாகும். இந்த அமைப்பு நாசா விண்வெளி நிறுவனத்துடன் இணைக்கப்பட்டுள்ளது.  
இந்த சங்கம் முக்கியமாக ஐக்கிய இராச்சியத்தைச் சேர்ந்த உறுப்பினர்களையும் பன்னாட்டு சர்வதேச உறுப்பினர்களையும் கொண்டுள்ளது. 2003 ஆம் ஆண்டில் கேம்பிரிட்சில் நடைபெற்ற இங்கிலாந்தின் முதல் விண்வெளி உயிரியல் மாநாட்டில், விண்வெளி உயிரியல் மன்றம் மற்றும் வலையமைப்பின் மின்னஞ்சல் அஞ்சல் பட்டியல் அடிப்படையில் பிரிட்டன் விண்வெளி உயிரியல் சங்கம் உருவாக்கப்பட்டது.  
இராயல் வானியல் சங்கம் மற்றும் நாசா வானியற்பியல் நிறுவனம் ஆகியவற்றுடன் பிரிட்டன் விண்வெளி உயிரியல் சங்கமானது அதிகாரப்பூர்வ தொடர்புகள் கொண்டுள்ளது.
# பாஸ்கி

**பாஸ்கி** (Bosskey) என்பவர் இந்தியத் திரைப்பட நடிகர், வானொலி நிகழ்ச்சி தொகுப்பாளர், மட்டைப்பந்து வீரர், தொலைக்காட்சி நிகழ்ச்சி தொகுப்பாளர், மேடை சிரிப்புரையாளர் , தமிழ்த் திரைப்படம் (கோலிவுட்) மற்றும் ஊடகத் துறையில் பணியாற்றும் திரைப்பட விமர்சகர் ஆவார். இவர் ஜெயா தொலைக்காட்சியில் ஹரி கிரி அசெம்பிளி (1000 நகைச்சுவை நேர்காணல்கள்) மற்றும் சிரி கிரி ஸ்டேஷன் போன்ற தொலைக்காட்சி நிகழ்ச்சிகளைத் தொகுத்து வழங்கியுள்ளார். மேலும் நகைச்சுவை மற்றும் கதாபாத்திர வேடங்களில் 18 தமிழ்ப் படங்களில் நடித்துள்ளார். யூடியூப்பின் இந்தியா கிளிட்ஸ் தமிழ் சேனல் மற்றும் சன் டிவியில் சொல்லுங்க பாஸ் நிகழ்ச்சியையும் (1000 நிகழ்ச்சிகள்) பாஸ்கியுடன் காஷாயம் என்ற தமிழ் சினிமா விமர்சன நிகழ்ச்சியினையும் (300 திரைப்பட விமர்சனங்கள்) வழங்கினார். ரேடியோ மிர்ச்சி, பிக் எஃப்எம் மற்றும் சூரியன் எஃப்எம் ஆகியவற்றில் சுமார் 5000 வானொலி நிகழ்ச்சிகளை வழங்கியுள்ளார். ஆனந்த விகடன் பத்திரிகையில் 17000 நகைச்சுவை துணுக்குகளையும் எழுதியுள்ளார். ஆனந்த விகடனில் கிரி கிரி என்ற பகுதியில் எழுதியுள்ளார். விஜய் தொலைக்காட்சியில் இது எப்படி இருக்கு நிகழ்ச்சியில் நகைச்சுவை நடிகராகத் தொகுத்து வழங்கினார். கிஷ்கிந்தாவின் மந்திர அறை படத்தின் தொகுப்பாளராகவும் பணியாற்றியுள்ளார். ஐபிஎல் 2020இன் பாஸ்கியின் இன்டெப்த் மற்றும் ட்ரோல் விமர்சனம் என்ற தலைப்பில் ஒவ்வொரு போட்டியின் முடிவிலும் பிகைன்ட்வுட்ஸ் ஏர் எனும் யூடியூப் அலைவரிசையில் வழங்கினார். இந்த நிகழ்ச்சி தமிழ் மட்டைப்பந்து ரசிகர்களிடையே நல்ல வரவேற்பைப் பெற்றது.
# பாஸ்கி

## திரைப்படவியல்

| 2000 | *உனக்ககா மட்டும்* | பழ விற்பனையாளர் |
| --- | --- | --- |
| 2002 | *இளைஞர்கள்* | கிரி |
| 2003 | *தூள்* | செய்தி ஆசிரியர் |
| 2004 | *எதிரி* | டாக்டர் |
| 2005 | *சிவகாசி* | லியோ |
| 2006 | *தர்மபுரி* |  |
| 2008 | *பொய் சொல்லப் போறோம்* | ஆசிப் பாய் |
| 2010 | *நகரம் மறுபக்கம்* | இன்ஸ்பெக்டர் வெங்கடேஷ் |
| 2011 | *உயர்த்திரு 420* |  |
| 2012 | *அம்புலி* | வேல்பாரி |
| 2012 | *மிரட்டல்* |  |
| 2013 | *தில்லு முல்லு* | சிறப்புத் தோற்றம் |
| 2013 | *தீயா வேலை செய்யனணும் குமாரு* | குமாரின் மைத்துனர் |
| 2013 | *மூன்று பேர் மூன்று காதல்* | நேர்காணல் செய்பவர் |
| 2019 | *தர்மபிரபு* |  |
| 2019 | *ஜீவி* |  |
# விண்வெளி அடிப்படைப் பொருளாதாரம்

**விண்வெளி அடிப்படை பொருளாதாரம்** *(Space-based economy)* என்பது விண்வெளியில் மேற்கொள்ளப்படும் பொருளாதார நடவடிக்கைகளைக் குறிக்கும். சிறுகோள்கள் மற்றும் பூமிக்கு அருகிலுள்ள விண்பொருள்கள் உட்பட பிற சிறிய கிரகங்களிலிருந்து மூலப்பொருட்களை எடுப்பது, விண்வெளியில் உற்பத்தி, விண்வெளி வர்த்தகம், விண்வெளி நிலையங்களை உருவாக்குதல், விண்வெளி அடக்கம் மற்றும் விண்வெளி விளம்பரம் போன்ற விண்வெளியில் செய்யப்படும் கட்டுமானஙகள் முதலான அனைத்து நடவடிக்கைகளும் இதில் அடங்கும்.  
விண்வெளி அடிப்படையிலான தொழில்துறை முயற்சிகள் தற்போது ஆரம்ப நிலையில் உள்ளன. இதுபோன்ற பெரும்பாலான முயற்சிகளுக்கு விண்வெளியில் கணிசமான நீண்டகால மனித இருப்பும் விண்வெளியை குறைந்த செலவில் அணுகுதலும் தேவைப்படும். எந்திரனியல், சூரிய ஆற்றல் மற்றும் வாழ்க்கை ஆதரவு அமைப்புகள் போன்ற பகுதிகளில் தொழில்நுட்ப அல்லது பொறியியல் மேம்பாடு பெரும்பாலான திட்டங்களுக்கு தேவைப்படும்.  
ஆழமான விண்வெளி ஆய்வுக்கு ஆதரவாக ஒரு சர்வதேச வங்கியை உருவாக்க சில ஆய்வாளர்கள் வாதிடுகின்றனர்.
# தேசிய பால பவன்

**தேசிய பால பவன்** *(National Bal Bhawan)* என்பது ஒரு தன்னாட்சி நிறுவனம் ஆகும். குழந்தைகளுக்கான இந்நிறுவனம் புது தில்லியை தலைமையிடமாகக் கொண்ட இந்திய அரசின் மனிதவள மேம்பாட்டு அமைச்சகத்தால் நடத்தப்பட்டு நிதியளிக்கப்படுகிறது. 1956 ஆம் ஆண்டு பிரதமர் ஜவகர்லால் நேருவால் இது நிறுவப்பட்டது. 5 முதல் 16 வயதுக்குட்பட்ட குழந்தைகளுக்கு ஆக்கபூர்வமான முயற்சிகளுக்கு வாய்ப்புகளை வழங்கும் நோக்கத்துடன் தேசிய பால பவன் நிறுவப்பட்டது.  
தேசிய பால பவனின் முதல் தலைவராக இந்திரா காந்தி நியமிக்கப்பட்டார். தற்போது, இந்தியா முழுவதும் 73 பால பவான்கள் உள்ளன. அவை புது தில்லியின் தேசிய பால பவனுடன் இணைக்கப்பட்டுள்ளன.
# பாக்கித்தான் விலங்கியல் சங்கம்

**பாக்கித்தான் விலங்கியல் சங்கம்** *(Zoological Society of Pakistan)* விலங்கியல் பயிற்சி மேற்கொள்ளும் அனைத்து பாக்கித்தான் நிபுணர்களின் நலன்களையும் ஒன்றிணைத்து சேவை செய்ய முயல்கிறது. இச்சங்கம் 1968 ஆம் ஆண்டு பாக்கித்தான் அறிவியல் முன்னேற்ற சங்கத்தால் ஏற்பாடு செய்யப்பட்ட ஒரு மாநாட்டின் போது நிறுவப்பட்டது. பேராசிரியர் முனைவர் அப்சல் கசுமி இச்சங்கத்தின் தலைமை பொறுப்பில் உள்ளார்.  
தற்போது சங்கத்தில் 10 கெளரவ உறுப்பினர்களும் 327 உறுப்பினர்களும் 115 வாழ்நாள் உறுப்பினர்களும் உள்ளனர். ஆண்டுதோறும் பாக்கித்தான் விலங்கியல் கூட்டத்தை இச்சங்கம் ஏற்பாடு செய்கிறது, மேலும் பாகித்தான் விலங்கியல் செய்தி இதழையும் வெளியிடுகிறது.
# காஞ்சி சிறீ நாகலிங்க முனிவர்

**வண்ணக்களஞ்சியம் காஞ்சி ஶ்ரீ நாகலிங்க முனிவர்** அல்லது **காஞ்சி நாகலிங்க முதலியார்** (*Kanchi Sri Nagalinga Minivar*, 24 அக்டோபர், 1865 - 09 ஜூலை, 1950)
காஞ்சிபுரத்திலுள்ள ஏகனாம்பேட்டையில் சைவ செங்குந்த கைக்கோளர் குலத்தவரான ஆசிரியர் சரவணபெருமாள் முதலியாருக்கும் மனோன்மணி அம்மையாருக்கும் மகனாக பிறந்தவர்.
சிறுவயதில் வீரசைவ கச்சபாலய
ஐயரிடத்துத் தமிழ்க்கல்வி பயின்றனர். பிறகு சென்னையை
அடைந்து அஷ்டாவதானம் பூவை கலியசுந்தர முதலியார் இடத்துத் தமிழ்க்
கல்வியும் சாத்திரப்பயிற்சியும் நிரம்பப் பெற்றனர். இவர், தம்
மனைவியார் காமாட்சியம்மையார் காலமான பிறகு காஞ்சி ஞானப்
பிரகாசர் மடத்தில் சந்நியாசம் பெற்றனர். இவருக்கு குமாரர்
மூவரும் குமாரத்தி ஒருவரும் உளர். இவர், தணிகை முருகனிடத்து
நீங்காத மெய்யன்பு உடையவர். இவர் பல தமிழ் இலக்கிய, இலக்கண நூல்களை எழுதியுள்ளார். வெளியிட்டு இருக்கிறேன் நூறு வருடங்களாக வெளிவந்து கொண்டிருக்கும் செங்குந்த மித்திரன் இந்த மாத இதழை தொடங்கி வைத்தவர். தென்னிந்திய செங்குந்த மகாஜன சங்கம் உருவாகக் காரணமாக இருந்தவர்.
# காஞ்சி சிறீ நாகலிங்க முனிவர்

## இயற்றிய, தொகுத்த நூல்கள்

திருப்பணந்தாள் காசி மடாலயத் திற்கும் தொடர்புண்டு, மடாலயத் தலைவர் ஸ்ரீலஸ்ரீ காசிவாசி சொக்க லிங்கத் தம்பிரான் உதவி கொண்டு 'திருவுந்தியார். 'திருக்களிற்றுப் படியார்' என்னும் நூல்களை வெளியிட்டார்.
திருத்தணிகை வண்ண மஞ்சரி, தென் கடம்பன் பதிற்றுப் பத்தந்தாதி, வடபழனி மயிலேறு பெருமாள் மாலை இரட்டை மணி மாலை, திருவாமாத்தூர் வண்ணங் கள், திருவெறும்பியூர் புராணம் இவைகளை இயற்றியுள்ளார்.  
சைவ சித்தாந்த நூல்கள் பதினான்கினையும் உரையுடன் ஒரு தொகுதியாகச் சேர்த்து வெளியிட்டார்.  
மதுரைத் தமிழ்ச் சங்கத்தை நிறுவிய ஜமீன்தார் பாண்டித்துரை தேவர் அவர்களின் வேண்டுகோளின் பேரில் முனிவர் சிவ ஞானபோத சிற்றுரை யினை வெளியிட்டார்.  
1911 யில் தமிழ்மொழி அகராதி வெளியிட்டார் இந்நூல் பழமையான தமிழர் அகராதிகளில் ஒன்று.  
தாயுமானவர், பன்னிருதிருமுறை, காஞ்சி புராணம், காஞ்சி கட்டளைக் கலித்துறை புராணம், திருப்புகழ். சுந்தரர் தேவாரம் செங்குந்தர் பிரபந்தத் திரட்டு, காரனேஷன் தமிழ் அகராதி முதலிய பல புத்தகங்களை முனிவர் தொகுத்து வெளியிட்டார்.
# பல்லிமண்ணா சிவன் கோயில்

**பல்லிமண்ணா சிவன் கோயில்**(*Pallimanna Siva Temple*) இந்தியாவின் கேரள மாநிலத்தில் உள்ள திருச்சூர் மாவட்டத்தில் கும்பலங்காடு என்னும் கிராமத்தில் உள்ள கோவிலாகும்.இந்த கோயில் வடக்கஞ்சேரியில் கும்பலங்காடு - காஞ்சிரகோடு சாலையில் அமைந்துள்ளது.இக்கோவிலின் சுவரோவியங்கள் 1983ம் ஆண்டில் இந்திய தொல்பொருள் மையத்தால் பாதுகாக்கப்பட்ட தேசிய நினைவுச் சின்னமாக அறிவிக்கப்பட்டன..சிவன் இந்த கோவிலின் முக்கிய தெய்வம் ஆகும்.இந்த கோயில் வஜனி அணையில் இருந்து உருவாகும் அலூர் என்னும் சிறிய ஆற்றின் கரையில் அமைந்துள்ளது.
# பல்லிமண்ணா சிவன் கோயில்

## கோவிலின் அமைப்பு

இந்த கோயில் சதுர வடிவத்தில் கட்டப்பட்டுள்ளது. இக்கோவில் கேரளாவில் உள்ள பழமையான திராவிட பாணியில் கட்டப்பட்ட கோயில்களுக்கு எடுத்துக்காட்டாக கருதப்படுகிறது.கோயிலின் மேற்கூரை செப்புத் தகடுகளால் மூடப்பட்டுள்ளது.
# பல்லிமண்ணா சிவன் கோயில்

## கோவிலின் சுவரோவியங்கள்

இக்கோயிலில் உள்ள சுவரோவியங்கள் 17 முதல் 18 ஆம் நூற்றாண்டுகளில் வரையப்பட்டதாக கருதப்படுகிறது. இந்த சுவரோவியங்களில் சிவன்,மோகினி,மகாலட்சுமி, சரஸ்வதி, தட்சிணாமூர்த்தி, பல கண்களைக் கொண்ட இந்திரன்,கோபால கிருஷ்ணன் ஆகியோர் உருவங்களும் கிராதர்ஜுனியம்,ஸ்ரீ இராமர் பட்டாபிஷேகம்,கிருஷ்ணன் கோவர்த்தன மலையைத் தூக்கிப்பிடித்தல்,சிவன் ஜலந்தரா எனும் அரக்கனை அழித்தல் ஆகிய காட்சிகளும் உள்ளன.பழைய மலையாள எழுத்துகளைக் கொண்ட ஓவியங்களில் ஒன்று ஓவியரின் பெயரையும் அவரது குருவின் பெயரையும் குறிப்பிடுகிறது.இது ஓவியங்களின் காலத்தைக் கண்டுபிடிக்க உதவுகிறது.
# அக்கினியாறு

**அக்கினியாறு** (*Agniyar River*) என்பது இந்தியா தமிழ்நாடு மாநிலத்தில் இடைப்பட்ட ஆறு ஆகும். இது தென்கிழக்கு வங்காள விரிகுடாவில் பாய்கிறது.
# அக்கினியாறு

## ஆற்றோட்டம்

இந்த நதி கீரனூர், புதுக்கோட்டை கீரனூர் க்கு தெற்கே ஒரு சிறிய நீரோட்டமாகத் தொடங்கி, தெற்கு மற்றும் கிழக்கு நோக்கிச் சென்று,கரம்பக்குடி ஐக் கடந்து செல்கிறது. கரம்பக்குடியின் தென்கிழக்கில், கல்லனாய் அணை கிராண்ட் அனிகட் கால்வாய் அதனுடன் இணைகிறது. இந்த நதி கிழக்கு நோக்கி செண்டக்கோட்டை தொடர்கிறது, இது மகாராஜசமுத்திரம் நதியால் தெற்கே பட்டுகோட்டை மற்றும் மேற்கே ஆதிரம்பட்டினம் உடன் இணைகிறது. இந்த சங்கமத்திற்குப் பிறகு, நதி தஞ்சாவூர் மாவட்டத்தின் பட்டுகோட்டை தாலுகா கிராமத்தில் ராஜமாதம் கிராமத்தின் தெற்கே பால்க் நீரிணை காலியாகும் வரை, சிறிது தூரம் தெற்கே பாய்கிறது.
# அக்கினியாறு

## ஆற்றோட்டம்

### நீர்நிலை

அக்னியார் நதி பெரிய அக்னியார் படுகையுடன் அமைந்துள்ளது, இதில் அக்னியரின் வடிகால் படுகையும், அண்டை அம்புலியார் மற்றும் வேலார் நதி தெற்கு தமிழ்நாடு வெள்ளார் நதிகளின் நீர்நிலைகளும் அடங்கும். இந்த படுகை பம்பர் நதி தெற்கு தமிழ்நாடு பாம்பர் படுகையின் வடக்கேயும், காவேரி படுகையின் தெற்கிலும் கிழக்கிலும் அமைந்துள்ளது. புதுக்கோட்டை, தஞ்சாவூர், திருச்சிராப்பள்ளி, 4809 கி.மீ சிவகங்கா, மற்றும் திண்டுக்கல் மாவட்டங்கள், சிறிய அக்னியர் படுகை 2058 கி.மீ 2 ஐ உள்ளடக்கியது. 1.9 மில்லியன் மக்கள் பெரிய படுகையில் வாழ்கின்றனர், அதே நேரத்தில் சுமார் 823,000 மக்கள் சிறிய படுகையின் மக்கள் தொகையை உருவாக்குகின்றனர்.
# அக்கினியாறு

## ஆற்றோட்டம்

### நீர்ப்பாசனம்

இந்த நதி விரிவான நீர்ப்பாசன திட்டங்களுக்குப் பயன்படுத்தப்படுகிறது, இதில் எட்டு அணைகள் அனிகட்ஸ் ஆற்றை அணைத்து, அதன் ஓட்டத்தை 1,280 சேமிப்பு தொட்டிகளுக்கும், 24,073 ஹெக்டேர் சுற்றியுள்ள விவசாய நிலங்களுக்கும் திருப்பிவிடுகிறது. கூடுதலாக, ஒரு உந்தி நிலையம் நகராட்சி விநியோகத்திற்காக ஆற்றில் இருந்து தண்ணீரை எடுக்கிறது. வறண்ட காலங்களில், கட்டுமானத்தில் பயன்படுத்த மணல் சில நேரங்களில் இந்தியாவில் சுரங்க மோசடிகள் சட்டவிரோதமாக வெட்டப்பட்டது ஆற்றங்கரையில் இருந்து வருகிறது. இந்த பிரித்தெடுத்தல் ஆற்றின் சுற்றுச்சூழல் அமைப்பை சீர்குலைத்து எதிர்மறையான விளைவுகளுக்கு பங்களிக்கிறது.
# தங்கைக்கோர் கீதம்

**தங்கைக்கோர் கீதம்** (*Thangaikkor Geetham*) என்பது 1983 ஆண்டைய இந்திய தமிழ் திரைப்படம் ஆகும். இதை டி. ராஜேந்தர் இயக்க, உஷா ராஜேந்தர் தயாரித்தார். இப்படத்தில் சிவகுமார், டி. ராஜேந்தர், ஆனந்த் பாபு, நளினி ஆகியோர் முக்கிய வேடங்களில் நடித்தனர். இப்படத்திற்கு டி. ராஜேந்தர் இசையமைத்தார். இந்த படம் ஒரு வெற்றிப்படமானது.
# தங்கைக்கோர் கீதம்

## நடிகர்கள்

- அரிச்சந்தரனாக சிவகுமார்
- சூலக்கருப்பனாக டி. ராஜேந்தர்
- பாபுவாக ஆனந்த் பாபு (அறிமுகம்)
- சுதாவாக நளினி
- செந்தாமரை
- சத்தியராஜாக சத்யராஜ்
- வெண்ணிற ஆடை மூர்த்தி
- அரிசந்திரனின் சித்தப்பாவாக எஸ். எஸ். சந்திரன்
- அரிசந்திரனின் சித்தியாக காந்திமதி (நடிகை)
- தக்காளியாக இடிச்சப்புளி செல்வராசு
- மூர்த்தியாக மாஸ்டர் ஹாஜா ஷெரிப்
- தரகராக உசிலைமணி
- பசி நாராயணன்
- ரஞ்சனி
- சுஷ்மா
- சாந்தி
- நஸ்ரின்
- வாணி
# தங்கைக்கோர் கீதம்

## பாடல்கள்

இப்படத்திற்கு டி. ராஜேந்தர் இசையமைத்தார்.
| 1 | "பகலென்றும் இரவென்றும்" | எஸ். பி. பாலசுப்பிரமணியம், பி. ௭ஸ். சசிரேகா | டி. ராஜேந்தர் | 04:57 |  |
| --- | --- | --- | --- | --- | --- |
| 2 | "யே மச்சி" | மலேசியா வாசுதேவன் | டி.ராஜேந்தர் | 04:33 |  |
| 3 | "தினம் தினம்" | எஸ். பி. பாலசுபிரமண்யம் | டி. ராஜேந்தர் | 04:40 |  |
| 4 | "இது ராத்திரி நேரம்" | எஸ். பி. பாலசுப்பிரமணியம், பி. ௭ஸ். சசிரேகா | டி. ராஜேந்தர் | 04:49 |  |
| 5 | "தங்க நிலவே" | எஸ். பி. பாலசுப்ரமண்யம் | டி. ராஜேந்தர் | 04:55 |  |
| 6 | "தஞ்சாவூரு மேளம்" | எஸ். பி. பாலசுப்ரமண்யம் | டி. ராஜேந்தர் | 05:02 |  |
| 7 | "தண்ணியில மீனைப் போல" | எல். ஆர். அஞ்சலி | டி.ராஜேந்தர் | 05:02 |  |
| 8 | "தட்டிப்பார்தேன்" | டி.ராஜேந்தர் | டி.ராஜேந்தர் | 04:46 | } |
# உசிலைமணி

**உசிலை மணி** (*Usilai Mani*) என்பவர் ஓர் இந்திய திரைப்பட நடிகர் ஆவார். இவர் முதன்மையாக தமிழ் திரையுலகில் பணியாற்றியுள்ளார். இவர் சுமார் 1000 படங்களிலும், மேடை நாடகங்களிலும் நடித்துள்ளார். இவர் நடித்த பிரபலமான திரைப்படங்கள் எங்க ஊரு காவல்காரன், ஆயுள் கைதி போன்றவை ஆகும். இவரது பிரபலமான உரையாடலாக 'பேஷ் ... பேஷ் ... ரொம்ப நன்னாயிருக்கு... என்ற நரசுஸ் காபியின் விளம்பரம் 1980 கள் மற்றும் 1990 களில் மிகவும் பிரபலமானதாக இருந்தது.
# உசிலைமணி

## ஆரம்ப கால வாழ்க்கை

இவரது இயற்பெயர் சுப்ரமணியன் ஐயர். இவர் பிறந்தது திருநெல்வேலி மாவட்டத்தில் கிருஷ்ணன் ஐயர்–சுப்புலட்சுமி ஆகியோருக்கு மகனாகப் பிறந்தார். பின்பு தனது அண்ணனுடன் மதுரைக்கு அருகே உள்ள உசிலம்பட்டி ஓட்டல் வியாபாரம் செய்து வந்தனர். பின்பு இவரது ஊர்ப் பெயரையும் சேர்த்து சுருக்கமாக உசிலை மணி என்று அழைக்கப்பட்டார் .
# உசிலைமணி

## திரைப்பட வாழ்க்கை

இயல்பான முறையில் நடிப்பவர் உசிலை மணி. யானை போன்ற இவரது உருவமே சிரிப்பை வரவழைக்ககூடியது. தெலுங்கு, மலையாளம், இந்தி மொழி படங்களில் நடித்திருந்தாலும், இவர் 1000 க்கும் மேற்பட்ட தமிழ் படங்களில் நடித்துள்ளார். எம்.ஜி.ஆர் மற்றும் சிவாஜி முதல் கமல்ஹாசன், ரஜினிகாந்த், விசயகாந்து, மோகன் போன்ற நடிகர்கள் வரை அதாவது மூன்று தலைமுறை நடிகர்களுடன் நகைச்சுவை நடிகராக நடித்தார்.
# உசிலைமணி

## இறப்பு

1993 இல் இவர் சில மாதங்கள் நீரிழிவு நோயால் கடுமையாக பாதிக்கப்பட்டார். பின்னர் இவரது இரண்டு கால்களும் அகற்றப்பட்டன. இதன் பின்னர், இவர் தன் நடிப்பை முற்றிலுமாக நிறுத்திவிட்டார். 14. 5. 1996 அன்று இவர் தனது 62 ஆம் வயதில் காலமானார். இவருக்கு ஒரு மனைவி, ஒரு மகனும், ஒரு மகளும் உள்ளனர்.
# உசிலைமணி

## திரைப்படவியல்

*இது முழுமையான பட்டியல் அல்ல* *நீங்கள் இதை விரிவாக்கலாம்.*
# உசிலைமணி

## திரைப்படவியல்

### 1960 கள்

| 1965 | திருவிளையாடல் |  |
| --- | --- | --- |
| 1966 | செல்வம் |  |
| 1966 | மகாகவி காளிதாஸ் | கவிஞர் |
| 1966 | சாது மிரண்டால் |  |
| 1966 | வாலிப விருந்து |  |
| 1966 | பெற்றால்தான் பிள்ளையா | ஐயர் |
| 1967 | காவல்காரன் | நோயாளி |
| 1968 | கல்லும் கனியாகும் |  |
| 1968 | கணவன் |  |
| 1968 | ஒளி விளக்கு |  |
| 1968 | கண்ணன் என் காதலன் | போலி ஜோதிடர் |
| 1968 | சோப்பு சீப்பு கண்ணாடி |  |
| 1968 | ஜீவனாம்சம் |  |
| 1968 | நாலும் தெரிந்தவன் |  |
| 1968 | அன்று கண்ட முகம் |  |
| 1968 | ரகசிய போலீஸ் 115 |  |
| 1969 | காவல் தெய்வம் |  |
# உசிலைமணி

## திரைப்படவியல்

### 1970 கள்

| 1970 | மாட்டுக்கார வேலன் |  |
| --- | --- | --- |
| 1970 | காலம் வெல்லும் |  |
| 1970 | கண்மலர் |  |
| 1970 | பாதுகாப்பு |  |
| 1971 | குமரிக்கோட்டம் |  |
| 1971 | ஆதி பராசக்தி |  |
| 1971 | சவாலே சமாளி |  |
| 1971 | *ரிக்சாகாரன்* |  |
| 1971 | நீரும் நெருப்பும் |  |
| 1971 | தெய்வம் பேசுமா |  |
| 1972 | திருநீலகண்டர் |  |
| 1972 | நீதி |  |
| 1972 | ராமன் தேடிய சீதை |  |
| 1972 | என்ன முதலாளி சௌக்கியமா |  |
| 1972 | அகத்தியர் |  |
| 1972 | ஜக்கம்மா |  |
| 1972 | நம்ம வீட்டு தெய்வம் |  |
| 1973 | சொல்லத்தான் நினைக்கிறேன் |  |
| 1973 | மணிப்பயல் |  |
| 1973 | *நத்தையில் முத்து* |  |
| 1973 | பொன்னூஞ்சல் |  |
| 1973 | மறுபிறவி |  |
| 1974 | எங்கம்மா சபதம் |  |
| 1974 | பிள்ளைச்செல்வம் |  |
| 1974 | அன்புத்தங்கை |  |
| 1974 | உரிமைக்குரல் |  |
| 1974 | பிராயசிர்த்தம் |  |
| 1974 | டாக்டரம்மா |  |
| 1974 | அக்கா |  |
| 1975 | மாலை சூடவா |  |
| 1975 | புது வெள்ளம் |  |
| 1975 | இதயக்கனி |  |
| 1975 | பிஞ்சு மனம் |  |
| 1976 | *கணவன் மனைவி* |  |
| 1976 | முத்தான முத்தல்லவோ |  |
| 1976 | உழைக்கும் கரங்கள் |  |
| 1977 | சொல்லு கண்ணா சொல்லு |  |
| 1978 | காற்றினிலே வரும் கீதம் |  |
| 1978 | சட்டம் என் கையில் |  |
| 1978 | அதிரிஷ்டக்காரன் |  |
| 1978 | இவள் ஒரு சீதை |  |
| 1978 | புண்ணிய பூமி |  |
| 1978 | ஜெய்க்கானே ஜனிச்சவன் | மலையாளம் |
| 1979 | இனிக்கும் இளமை |  |
| 1979 | நான் வாழவைப்பேன் |  |
| 1979 | கவரிமான் |  |
| 1979 | பட்டாகத்தி பைரவன் |  |
| 1979 | திசை மாறிய பறவைகள் |  |
# உசிலைமணி

## திரைப்படவியல்

### 1980 கள்

| 1980 | பில்லா |  |
| --- | --- | --- |
| 1980 | பாமா ருக்மணி |  |
| 1980 | எல்லாம் உன் கைராசி |  |
| 1980 | திரையம் தீரவம் | மலையாளம் |
| 1980 | அன்புக்கு நான் அடிமை |  |
| 1981 | சஞ்சரி | மலையாளம் |
| 1982 | சிம்லா ஸ்பெஷல் |  |
| 1982 | தனிக்காட்டு ராஜா |  |
| 1982 | பரிச்சைக்கு நேரமாச்சு |  |
| 1982 | அயிரம் முத்தங்கள் |  |
| 1983 | உயிருள்ளவரை உஷா |  |
| 1983 | சிவப்பு சூரியன் |  |
| 1983 | தங்கைக்கோர் கீதம் |  |
| 1983 | அபூர்வ சகோதரிகள் |  |
| 1983 | சமயபுரத்தாலே சாட்சி |  |
| 1984 | உறவை காத்த கிளி |  |
| 1984 | அன்புள்ள ரஜினிகாந்த் |  |
| 1984 | நிரபராதி |  |
| 1984 | தராசு |  |
| 1984 | நினைவுகள் |  |
| 1985 | ஓரு மலரின் பயனம் |  |
| 1985 | உயர்ந்த உள்ளம் |  |
| 1985 | உதயகீதம் |  |
| 1985 | கன்னிராசி |  |
| 1985 | ஆண்பாவம் |  |
| 1986 | முதல் வசந்தம் |  |
| 1986 | மைதிலி என்னை காதலி |  |
| 1986 | அறுவடை நாள் |  |
| 1986 | தழுவாத கைகள் |  |
| 1987 | ஆனந்த் |  |
| 1987 | எங்க ஊரு பாட்டுக்காரன் |  |
| 1988 | என் தங்கை கல்யாணி |  |
| 1988 | ராசவே உன்னை நம்பி |  |
| 1988 | எங்க ஊரு காவல்காரன் |  |
| 1988 | பாசப் பறவைகள் |  |
| 1988 | நெத்தியடி |  |
# உசிலைமணி

## திரைப்படவியல்

### 1990 கள்

| 1990 | பாட்டாளி மகன் |  |
| --- | --- | --- |
| 1990 | பாலைவன பறவைகள் |  |
| 1990 | ஆத்தா நான் பாஸ் ஆயிட்டேன் |  |
| 1990 | மைக்கேல் மதன காமராஜன் |  |
| 1990 | புதுப்பாடகன் |  |
| 1991 | ஆயுள் கைதி (திரைப்படம்) |  |
| 1991 | நம்ம ஊரு மாரியம்மா (திரைப்படம்) |  |
| 1991 | மூன்றெழுத்தில் என் மூச்சிருக்கும் |  |
| 1991 | பொண்டாட்டி பொண்டாட்டிதான் | } |
# உமயநல்லூர்

## அரசியல்

கொல்லம் மக்களவைத் தொகுதியில் உள்ள இரவிபுரம் சட்டமன்றத் தொகுதியின் ஒரு பகுதியாக உமயநல்லூர் உள்ளது. சிறீ. எம். நெளசாத் எராவிபுரத்தின் தற்போதைய சட்டமன்ற உறுப்பினர் ஆவார். சிறீ. என்.கே.பிரேமச்சந்திரன் கொல்லத்தின் தற்போதைய நாடாளுமன்ற உறுப்பினர் ஆவார்.
# உமயநல்லூர்

## புவியியல்

உமயநல்லூர் மையநாடு பஞ்சாயத்தில் உள்ள ஒரு கிராமம் ஆகும். தேசிய நெடுஞ்சாலை 47-இன் ஒரு பகுதியான கொல்லம் - திருவனந்தபுரம் சாலையின் ஒரு முக்கிய சந்திப்பாக உமயநல்லூர் உள்ளது. இது கோட்டியம் முதலியவற்றை இணைக்கிறது.
# உமயநல்லூர்

## புள்ளிவிவரங்கள்

மலையாளம் உமையநல்லூரின் சொந்த மொழியாகும்.
# உமயநல்லூர்

## கல்வி

உமயநல்லூரில் பல கல்வி நிறுவனங்கள் உள்ளன. அருகிலுள்ள இடமான வள்ளப்பள்ளியில் ஒரு எல்பி பள்ளி உள்ளது. ரோஸ் டேல், ஏ.கே.எம்.எச்.எஸ், கல்வியியல் கல்லூரி, செருபுஷ்பம் எல்.பி.எஸ், பி.வி.யு.பி.எஸ், ஈகா ஆய்வு மையம் போன்ற ஒரு உதவி பெறாத எல்பி பள்ளி உமையநல்லூரில் உள்ள சில கல்வி நிறுவனங்கள்
# உமயநல்லூர்

## விவசாயம்

நெல் மற்றும் பால் உற்பத்தி ஆகியவை இங்குள்ள முக்கிய விவசாயத் துறைகளாகும். முந்திரிப்பருப்பு உற்பத்தியும் இங்கே காணப்படுகிறது.
# உமயநல்லூர்

## வங்கி

உமயநல்லூரில் உமயநல்லூர் சேவை கூட்டுறவு வங்கி, பெடரல் வங்கி, முத்தூட் நிதி போன்றவற்றின் கிளைகள் அமைந்துள்ளன.
# உமயநல்லூர்

## தொழில்

உமயநல்லூரில் ஏராளமான முந்திரிப்பருப்பு தொழிற்சாலைகள் உள்ளன. உமயநல்லூர் ஒரு தொழில்துறை பூங்கா. இங்கே சில பனிக்கூழ்மத் தொழிற்சாலைகளும் உள்ளன. பழைய மர தளவாடங்கள் கடைகள், டொயோட்டா காட்சியரங்கம், புதிய ராஜஸ்தான் பளிங்கு மொத்த விற்பன காட்சியரங்கம், வோக்ஸ்வாகன் சேவை மையம் போன்றவை அமைந்துள்ளன.
# உமயநல்லூர்

## வழிபாட்டு மையங்கள்

உமயநல்லூரில் நிறைய வழிபாட்டு மையங்கள் உள்ளன. பாலசுப்பிரமணிய சுவாமி கோயில், உமயநல்லூர், துர்காபுரி ஸ்ரீ மதன்கோவில் கோயில், பன்னிமோன், உமயநல்லூர் மசூதி, அமலோத்பவா மாதா தேவாலயம் போன்றவை அவற்றில் சில.
# மாஸ்டர் ஹாஜா ஷெரிப்

** ஹாஜா ஷெரிப்** (பிறப்பு **ஹாஜா ஷெரிப்** ) என்பவர் ஒரு இந்திய திரைப்பட நடிகர், இவர் முதன்மையாக தமிழ் சினிமாவில் பணியாற்றியுள்ளார். இவர் உதிரிப்பூக்கள், சுவர் இல்லாத சித்திரங்கள், அந்த 7 நாட்கள் . போன்ற பிரபலமான திரைப்படங்களில் பணியாற்றியுள்ளார் 1979 ஆம் ஆண்டு வெளியான புதிய வார்ப்புகள் திரைப்படத்தில் அறிமுகமானார்.
# மாஸ்டர் ஹாஜா ஷெரிப்

## திரைப்பட வாழ்க்கை

இவரது முதல் படம் உத்திரிப்பூக்கள். இவர் உத்திரிப்பூக்கள் போன்ற பிரபல படங்களில் நடித்திருந்தாலும், இவரது முழு காலத்திலும் மிகவும் பிரபலமான படங்களில் ஒன்றாக கே. பாக்யராஜ் எழுதிய அந்த ஏழு நாட்கள் படம் ஆகும். கே பாக்யராஜ் அந்த ஏழு நாட்கள் படத்தில் பாலக்காட்டு மாதவன் வேடத்தில் நடித்தார். அதில் இவர் பாக்கியராஜின் சீடராக நடித்தார்.
# மாஸ்டர் ஹாஜா ஷெரிப்

## தற்போது

இப்போது ஹாஜா ஷெரிப் எந்த படத்திலும் நடிக்கவில்லை. தற்போது மலேசியா, துபாய், கனடா, அமெரிக்கா போன்ற நாடுகளில் நட்சத்திர இரவு திட்ட அமைப்பாளராக பணியாற்றி வருகிறார்.
# மாஸ்டர் ஹாஜா ஷெரிப்

## திரைப்படவியல்

*இது முழுமையான பட்டியல் அல்ல.* *நீங்கள் இதை விரிவாக்கலாம்.*
# மாஸ்டர் ஹாஜா ஷெரிப்

## திரைப்படவியல்

### 1970 கள்

| 1979 | புதிய வார்ப்புகள் | துரைசாமி | அறிமுக படம் |
| --- | --- | --- | --- |
| 1979 | உதிரிப்பூக்கள் |  |  |
| 1979 | சுவர் இல்லாத சித்திரங்கள் |  |  |
# மாஸ்டர் ஹாஜா ஷெரிப்

## திரைப்படவியல்

### 1980 கள்

| 1980 | தைப் பொங்கல் |  |
| --- | --- | --- |
| 1980 | பூட்டாத பூட்டுகள் |  |
| 1980 | அன்புக்கு நான் அடிமை |  |
| 1980 | மூடு பானி |  |
| 1980 | நிழல்கள் |  |
| 1981 | கரையெல்லாம் செண்பகப்பூ |  |
| 1981 | அந்த 7 நாட்கள் | கோபி |
| 1981 | நெஞ்சில் ஒரு முள் |  |
| 1981 | தேனும் வயம்பம் | மலையாளம் |
| 1982 | போக்கிரி ராஜா |  |
| 1982 | ஆட்டோ ராஜா | பெட்டிக் கடை உரிமையாளர் |
| 1982 | ஆகாய கங்கை |  |
| 1982 | பட்டணத்து ராஜாக்கள் |  |
| 1982 | தனிக்காட்டு ராஜா |  |
| 1982 | ரங்கா | சுரேஷ் |
| 1982 | பொய் சாட்சி |  |
| 1982 | இரட்டமாதுரம் | மலையாளம் |
| 1982 | கோபுரங்கள் சாய்வதில்லை |  |
| 1983 | துடிக்கும் கரங்கள் | பட்டறை சிறுவன் |
| 1983 | தங்கைக்கோர் கீதம் |  |
| 1983 | நெஞ்சமெல்லாம் நீயே |  |
| 1983 | சந்திப்பு |  |
| 1983 | ராகங்கள் மாறுவதில்லை |  |
| 1983 | அபூர்வ சகோதரிகள் |  |
| 1984 | கொம்பேறி மூக்கன் |  |
| 1984 | பொழுது விடிஞ்சாச்சு |  |
| 1984 | நேரம் நல்ல நேரம் |  |
| 1984 | பிரியமுடன் பிரபு |  |
| 1985 | குழந்தை யேசு |  |
| 1985 | அலை ஒசை |  |
| 1985 | உன் கண்ணில் நீர் வழிந்தால் |  |
| 1985 | அவள் சுமங்கலிதான் | மணி |
| 1985 | முக்கனாங் கயிறு |  |
| 1985 | அமுத கானம் |  |
| 1986 | டிசம்பர் பூக்கள் |  |
| 1986 | லட்சுமி வந்தாச்சு |  |
| 1986 | சம்சாரம் அது மின்சாரம் | பாரதி |
| 1987 | காவலன் அவன் கோவலன் |  |
| 1987 | வைராக்கியம் |  |
| 1988 | நேத்தியடி | தையல்காரர் |
| 1989 | மனசுக்கேத்த மகராசா |  |
# மாஸ்டர் ஹாஜா ஷெரிப்

## திரைப்படவியல்

### 1990 கள்

| 1991 | இரும்பு பூக்கள் |  |
| --- | --- | --- |
| 1992 | சின்ன பசங்க நாங்க |  |
| 1993 | ஆதித்யன் |  |
| 1993 | பொறந்தாலும் அம்பளையா பொறக்க கூடாது |  |
| 1993 | பொறந்த வீடா புகுந்த வீடா | ரவியின் தம்பி |
| 1993 | தங்கக்கிளி |  |
| 1998 | சந்தோஷம் |  |
| 1998 | ஜாலி |  |
# மாஸ்டர் ஹாஜா ஷெரிப்

## திரைப்படவியல்

### 2000 கள்

| 2001 | சீறிவரும் காளை |
| --- | --- |
| 2001 | *சிட்டிசன்* |
| 2006 | *தலைமகன்* |
# கைரளி தொலைக்காட்சி

**கைரளி டிவி** என்பது ஒரு இந்திய தொலைக்காட்சி நிலையம் தொலைக்காட்சி சேனல் மலையாளம் - மொழியில் ஒளிபரப்பப்படுகிறது. திருவனந்தபுரம் தலைமையிடமாகக் கொண்ட இந்த சேனலில் திருவனந்தபுரம் மற்றும் கொச்சி இல் ஸ்டுடியோ வசதிகள் உள்ளன.மலையாள கம்யூனிகேஷன்ஸ் லிமிடெட் ஹோல்டிங் நிறுவனம். ஜான் பிரிட்டாஸ் தற்போதைய நிர்வாக இயக்குநராக பணியாற்றுகிறார். மம்மூட்டி சேனலின் தலைவராக பணியாற்றுகிறார். மோகன்லால் முன்பு சேனலின் இயக்குநராக இருந்தார்.
# கைரளி தொலைக்காட்சி

## **நிகழ்ச்சிகள்**

- அஸ்வமேதம்
- பெரிய திரை
- இந்தியாவின் சுவைகள்
- பிரியப்பேட்ட மம்மூட்டி
- அம்ச்சி மும்பை
- ரிதம்
- சிம்பொனி
- லயா தரங்
- கேரள கஃபே
- ஜாலிவுட் சந்தி
- புதிய வெற்றிகள்
- உரத்த பேச்சாளர்
- வீட்டம்மா
- மாணவர்கள் மட்டும்
- சாமயம்
- இனிய மாலை வணக்கம்
- பிரவாச லோகம்
- மேஜிக் ஓவன்
- ஒன்றை எடு
- சுட்டு காண்பி
- சிங்'வின்
- மனசிலோரு மஜவில்லு
- மணிமேலம்
- மதுச்சந்திரிகா
- டாக்டர் டாக்
- சுபாடினம்
- சிரிக்கம் பட்டனம்
- சுராபி
- தீபஞ்சலி
- கனகாஷக்கல்
- ஸ்டார் ராகிங்
- டம் டம் பீ பீ
- குவைத்தின் நிறங்கள்
- காபி வித் பாஸ்
- மழைத்துளிகள்
- அதிரடி கில்லாடி
- பனித்துளிகள்
- ஜகபோகா
# கைரளி தொலைக்காட்சி

## **யதார்த்த நிகழ்ச்சிகள்**

- ஸ்வரலயா காந்தர்வ சங்கீதம் சீசன் 1-10
- பட்டூருமல் சீசன் 1-8
- காத பரயும்போல்
- மம்பாஜம் சீசன் 1-10
- குட்டிபட்டுருமல்
- சமையலறை மேஜிக் - சீசன் 1-4
- ஆர்பூ எரோ
- தரோல்சவம் சீசன் 1-3
- லிட்டில் சாட்டர்ஸ்
- மம்மியும் நானும்
- டான்ஸ் பார்ட்டி
- ஸ்டார் வார்ஸ்
- அம்மா அம்மாய்யம்மா சீசன் 1,2
- நக்ஷத்ரதீபங்கல் (தரோல்சவம் சீசன் 4)
- மணிமேலம்
- மின்னாமின்கே
- அக்ஷரமுட்டம் சீசன் 1-4
# கைரளி தொலைக்காட்சி

## சீரியல்கள்

- அவஸ்தந்தரங்கல்
- சிலா குடும்ப சித்ரங்கல்
- தயா
- வேலுதா கத்ரீனா
- கொச்சு திரேசேயா கொச்சு
- முகேஷ் கட்கல்
- அக்காரா காசக்கல்
- குச் ரங் பியார் கே ஐஸ் பீ பிராணயா வர்ணங்கல்
- அதாலத் விச்சாரனா
- சிங்காசன் பட்டிசி தொலைக்காட்சித் தொடர் விக்ரமதித்யனம் வேதலம்
- எல்லர்கம் சுகத்தை தவிர்க்கவும்
- அதிரடி ஜீரோ ஷிஜு
- மிஷினீர்பூக்கல்
- அண்ணா
- அமெரிக்காவில் கோடைக்காலம்
- மாயா
- மெளனனொம்பரம்
- மந்தரம் தொலைக்காட்சி தொடர் மந்தாரம்
- மேகசந்தேஷம்
- தோஸ்த்
- கனக்கினாவ்
- கனல்பூவ்
- கனமாராயத்து
- நிலபாட்சி
- சிதாசலபம்
- சலமத் கஃபே
- உல்கடல்
- புஞ்சிரி பயணம்
- மனசா மைனா
- பிரியாம்
- உத்தோபியன் சர்க்கார்
- குற்றப்பிரிவு
- அரோ ஓரல்
- ஜக்ரதா
- மங்கல்யா பட்டு
- ஸ்வந்தம் மல்லூட்டி
- குடும்பா போலீஸ்
- சுந்தரி முக்கு
- விச்சாரனா
- நன்மயுதே நக்ஷ்ரங்கல்
- மனசமைனா
- பி. எம். கஃபூர் குன்ஹம்மன் - நகைச்சுவை கார்ட்டூன் தொடர் 2000 அத்தியாயங்களை நிறைவு செய்தது
# கைரளி தொலைக்காட்சி

## செயற்கைக்கோள்

| செயற்கைக்கோள் | இன்டெல்சாட் -17-66E |  |
| --- | --- | --- |
| சுற்றுப்பாதை இடம் | 66 டிகிரி கிழக்கு தீர்க்கரேகை |  |
| டவுன்லிங்க் துருவப்படுத்தல் | செங்குத்து |  |
| FEC | 3/4 |  |
| டவுன்லிங்க் அதிர்வெண் | 4015&nbsp;MHz |  |
| குறியீட்டு வீதம் | 30000 MSPS | } |
# எகிப்தின் பாரூக்

**முதலாம் பாரூக்** (Farouk I) (11 பிப்ரவரி 1920 - 18 மார்ச் 1965) இவர் முகம்மது அலி வம்சத்திலிருந்து எகிப்தின் பத்தாவது ஆட்சியாளராகவும், எகிப்து மற்றும் சூடானின் இறுதி மன்னனாகவும் இருந்தார். இவரது தந்தை முதலாம் புவாத் என்பவருக்குப் பின் 1936 இல் பதவிக்கு வந்தார்.1952 ஆம் ஆண்டு எகிப்திய புரட்சியில் இவர் பதவிலிருந்து தூக்கியெறியப்பட்டு, பின்னர், 1965 இல் இத்தாலிக்கு நாடுகடத்தப்பட்டார்.  
இவரது சகோதரி, இளவரசி பௌசியா புவாத், பகலவி வம்சத்தின் இரண்டாம் மன்னரும், ஈரான் நாட்டின் கடைசி அரசரும் முகம்மத் ரிசா ஷா பகலவியின் முதல் மனைவியாவார்.
# எகிப்தின் பாரூக்

## ஆரம்பகால வாழ்க்கையும், கல்வியும்

இவர், 1920 பிப்ரவரி 11 அன்று கெய்ரோவின் அப்தீன் அரண்மனையில், சுல்தான் முதலாம் புவாத் என்பவருக்கும், அவரது இரண்டாவது மனைவி நஸ்லி சப்ரி என்பவருக்கும் மூத்த மகனாகப் பிறந்தார். அல்பேனிய வம்சாவளியைச் சேர்ந்த இவர் தனது பாரம்பரியத்தைப் பற்றி எப்போதும் பெருமிதம் கொண்டிருந்தார். மேலும் ஒரு மன்னனாக, இவர் 30 அல்பேனிய மெய்க்காப்பாளர்களை தன்னுடைய பாதுகாவலர்களாகக் கொண்டிருந்தார். ஏனெனில் அல்பேனியர்களை தனது வாழ்க்கையில் நம்பக்கூடிய ஒரே நபராக இவர் கருதினார்.  
இத்தாலியைச் சேர்ந்த அன்டோனியோ புல்லி என்பவர் இவரது இளமைக்கால நண்பராக இருந்தார். அவர் பாருக்கின் ஆட்சிக் காலத்தில் எகிப்தின் மிக சக்திவாய்ந்த மனிதர்களில் ஒருவரானார்.
இவரது தந்தை இறப்பதற்கு முன்பு, இங்கிலாந்தின் வூல்விச்சில் உள்ள இராணுவக் கழகத்தில் கல்வி பயின்றார்.
# எகிப்தின் பாரூக்

## ஆரம்பகால வாழ்க்கையும், கல்வியும்

### நாணயம் சேகரிப்பு

இவர் வரலாற்றில் மிகவும் பிரபலமான நாணய சேகரிப்புகளில் ஒன்றைக் கொண்டிருந்தார். அதில் மிகவும் அரிதான அமெரிக்கத் தங்க நாணயமான 1933இல் வெளியான இரட்டை கழுகு உருவம் பொறித்த நாணயமும் , 1913இல் வெளியிடப்பட்ட அமெரிக்க ஐந்து-சென்ட் நாணயமும் அடங்கும் .
# எகிப்தின் பாரூக்

## குடும்பம்

இவர் இரண்டு முறை திருமணம் செய்து கொண்டார். இவரது முதல் மனைவி யூசெப் சுல்பிகர் பாஷா என்பவரின் மகள் சபினாஸ் சுல்பிகர் (1921-1988) என்பவருடன் முதல் திருமணம் இருந்தது. சபினாஸ் தனது திருமணத்திற்குப் பின்னர் பரிதா என பெயர் மாற்றப்பட்டார். இவர்கள் ஜனவரி 1938 இல் திருமணம் செய்து கொண்டனர். இராணி பரிதா ஆண் வாரிசை உருவாக்க முடியாமல் போனதால் திருமணம் 1948 இல் விவாகரத்தில் முடிந்தது.  
1950 ஆம் ஆண்டில், பதினெட்டு வயதான நாரிமன் சாடெக் (1933-2005) என்பவரை பாரூக் 1951 ஆம் ஆண்டில் இரண்டாவது திருமணம் இவர்களுக்கு வருங்காலத்தில் இரண்டாம் புவாத் என்றழைக்கப்பட்ட அகமது பவுத் என்ற மகன் பிறந்தான். குழந்தை பிறந்த சில மாதங்களுக்குப் பிறகு இவர்கள் எகிப்திலிருந்து வெளியேற்றப்பட்டனர். இவர்கள் 1954 இல் விவாகரத்து செய்தனர்.
# எகிப்தின் பாரூக்

## இறப்பு

இவர் 1965 மார்ச் 18 அன்று ஒரு உணவகத்தில் இறந்தார். எகிப்திய உளவுத்துறை இவர் விஷம் குடித்து இறந்தார் எனக் கூறினாலும், இவரது உடலில் அதிகாரப்பூர்வ பிரேத பரிசோதனை எதுவும் நடத்தப்படவில்லை. தான் கெய்ரோவில் உள்ள அல் ரிஃபாய் பள்ளிவாசல் கல்லறையில் அடக்கம் செய்யப்பட வேண்டும் என்று விருப்பினார். ஆனால் அந்தக் கோரிக்கையை அப்போதைய எகிப்திய அரசாங்கம் மறுத்து விட்டது. பின்னர், இவர் இத்தாலியிலேயே அடக்கம் செய்யப்பட்டார்.
# மங்கலம் ஊராட்சி

**மங்கலம் ஊராட்சி** (ஆங்கிலம் *Mangalam*) என்பது இந்தியாவின் தமிழ்நாடு மாநிலத்தில் திருப்பூர் மாவட்டத்தில் திருப்பூர் வட்டாரத்தில் அமைந்துள்ள ஓர் ஊராட்சி ஆகும். இது பல்லடம் சட்டமன்ற தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி உள்ளாட்சி பிரதிநிதிகளான 7 பேர் ஊராட்சி மன்றத்திற்கு தேர்ந்தெடுக்கின்றனர். இந்த வட்டாரத்திற்கான காவல் நிலையம் மங்கலத்தில் செயல்படுகிறது.
# மங்கலம் ஊராட்சி

## போக்குவரத்து

இந்த மங்கலம் நகரமானது நான்கு ரோடு சந்திப்பு மையமாக உள்ளது. மிகவும் போக்குவரத்து நிறைந்த சாலையாக காணமுடிகிறது. மங்கலத்திலிருந்து அவிநாசி முதல் காமநாயக்கன் பாளையம் வழியாக பொள்ளாச்சி செல்லும் ஒரு சாலையும் மேற்கில் காமநாயக்கன் பாளையம் முதல் அன்னூர் செல்லும் சாலையில் உள்ள சாமளாபுரம் முதல் திருப்பூர் வரையிலான சாலையும் மங்கலத்தை கடந்து செல்கிறது. இங்கிருந்து சாமளாபுரம், திருப்பூர், காரணம் பேட்டை , சூலூர், கோயம்புத்தூர், அவிநாசி, திருப்பூர், பல்லடம், புளியம்பட்டி ஆகிய பகுதிகளுக்கு நேரடி பேருந்து போக்குவரத்து சேவை உள்ளது. இருந்தாலும் பொள்ளாச்சி செல்ல பேருந்துகள் இல்லாததால் அவிநாசி முதல் மங்கலம் வழியாக பொள்ளாச்சி, உடுமலைப்பேட்டை செல்ல பேருந்துகள் இயக்க வேண்டும் என்ற கோரிக்கையும் உள்ளது.
# மங்கலம் ஊராட்சி

## மக்கள் தொகை

இந்த ஊராட்சியில் 2011ம் ஆண்டு மக்கள்தொகை கணக்கெடுப்பு படி 7892 பேர் வசிக்கின்றனர். இவற்றில் 51% பேர் பெண்களும் 49% பேர் ஆண்களும் வசிக்கின்றனர்.
# மங்கலம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
| அடிப்படை வசதிகள் | எண்ணிக்கை |  |
| --- | --- | --- |
| குடிநீர் இணைப்புகள் | 1850 |  |
| சிறு மின்விசைக் குழாய்கள் | 7 |  |
| கைக்குழாய்கள் | 8 |  |
| மேல் நிலை நீர்த்தேக்கத் தொட்டிகள் | 5 |  |
| தரைமட்ட நீர்தேக்கத் தொட்டிகள் | 3 |  |
| உள்ளாட்சிக் கட்டடங்கள் | 4 |  |
| உள்ளாட்சிப் பள்ளிக் கட்டடங்கள் | 7 |  |
| ஊரணிகள் அல்லது குளங்கள் | 2 |  |
| விளையாட்டு மையங்கள் |  |  |
| சந்தைகள் | 2 |  |
| ஊராட்சி ஒன்றியச் சாலைகள் | 20 |  |
| ஊராட்சிச் சாலைகள் | 10 |  |
| பேருந்து நிலையங்கள் | மங்கலத்தில் பாளையத்தில் பேருந்து நிலையம் அமைக்க கோரிக்கை |  |
| சுடுகாடுகள் அல்லது இடுகாடுகள் | 2 | } |
# மங்கலம் ஊராட்சி

## அருகாமையில் உள்ள நகரங்கள்

பல்லடம், திருப்பூர், சூலூர், காரணம் பேட்டை, அவிநாசி, சாமளாபுரம், கருமத்தம்பட்டி ஆகியவை மங்கலத்திற்கு அருகில் உள்ள நகரங்கள் ஆகும்
# மங்கலம் ஊராட்சி

## காவல் நிலையம்

இந்த மங்கலத்தை தலைமையிடமாக கொண்டு **மங்கலம் காவல் நிலையம்** செயல்படுகிறது. இதில் சாமளாபுரம் பேரூராட்சி உட்பட திருப்பூர் ஊராட்சி ஒன்றிய மேற்கு ஊராட்சிகள் இவற்றின் கட்டுப்பாட்டில் இயங்குகிறது. மங்கலம் காவல் நிலையம் அலைபேசி எண் :- 0421-2345300 ஆகும். காவல் நிலையம் மட்டுமின்றி இங்கு **சங்கீதா திரையரங்கம்** அமைந்துள்ளது. ஒரு பேரூராட்சிக்கு தகுதியான அனைத்து விதமான தகுதிகளையும் மங்கலம் கொண்டுள்ளது. மேலும் இந்த சங்கீதா திரையரங்கில் ஆன்லைன் புக்கிங் செய்ய *www.justtickets.in* என்ற இணையத்தில் முன்பதிவு செய்யலாம்.
# வங்காளதேச விலங்கியல் சங்கம்

**வங்காளதேச விலங்கியல் சங்கம்** (*Zoological Society of Bangladesh*) என்பது விலங்கியல் நிபுணர், விலங்கியல் கல்வியாளர்கள் மற்றும் விலங்கியலில் தம்மை அர்ப்பணித்துக்கொண்டவர்களின் அறிவியல் சமூகமாகும். இது விலங்கியல் துறையில் ஆராய்ச்சிக்காக அர்ப்பணிப்புடன் செயல்படுகிறது. வங்களாதேச விலங்கியல் சங்கம் (ZSB) 1972ல் நிறுவப்பட்ட இச்சங்கம் வங்காளதேசத்தின் மிகப் பழமையான அறிவியல் சங்கம் ஆகும். தற்போது இந்த சங்கத்தில் 1,600க்கும் மேற்பட்ட உறுப்பினர்கள் உள்ளனர்.
# வங்காளதேச விலங்கியல் சங்கம்

## செயல்பாடுகளும் வெளியீடுகளும்

இந்த சங்கத்தின் முதன்மையான நோக்கமாக விலங்கியலின் அனைத்து பிரிவினையும் மேம்படுத்துவதும் கருத்தரங்கம், ஆய்வரங்கம், வருடாந்திர கூட்டம் உள்ளிட்ட பல்வேறு அறிவியல் சார்ந்த நடவடிக்கைகளை மேற்கொள்வதாகும். வங்காளதேச விலங்கியல் கழக ஆய்விதழ் ஒன்றினை இது வெளியிடுகிறது. இந்த அறிவியல் ஆய்விதழ் ஆண்டுதோறும் ஜூன் மற்றும் டிசம்பர் மாதங்களில் ஆங்கிலத்தில் வெளியிடப்படுகிறது. வங்காளதேசத்தின் விலங்கியல் சங்கம் வங்காளதேச விலங்கியல் ஒலிம்பியாட் எனும் அறிவியல் நிகழ்ச்சி ஒன்றைத் தொடங்கியுள்ளது.
# வங்காளதேச விலங்கியல் சங்கம்

## *சங்கசீல்*

வங்காளதேச விலங்கியல் சங்கம், வங்காள செய்திமடலான *சங்காசீல்* தவறாமல் தொடர்ச்சியாக வெளியயிடுகிறது.
# வங்காளதேச விலங்கியல் சங்கம்

## கடந்த காலத் தலைவர்கள் மற்றும் பொதுச் செயலாளர்கள்

| 1972-1973 | ஏ.கே.எம் அமினுல் ஹக் | காசி ஜாகர் உசேன் |  |
| --- | --- | --- | --- |
| 1974-1975 | எம். யூசுப் அலி | காசி ஜாகர் உசேன் |  |
| 1976-1977 | எம். யூசுப் அலி | காசி ஜாகர் உசேன் |  |
| 1978-1979 | காசி ஜாகர் உசேன் | டி.எஸ் இஸ்லாம் |  |
| 1980-1981 | காசி ஜாகர் உசேன் | ஷாஹாதத் அலி |  |
| 1982-1983 | முஸ்தாபிசுர் ரஹ்மான் | ஷாஹாதத் அலி |  |
| 1984-1985 | முஸ்தாபிசுர் ரஹ்மான் | ஷாஹாதத் அலி |  |
| 1986-1987 | காசி ஜாகர் உசேன் | ஆர்.டபிள்யூ.ஆர் பத்ரா |  |
| 1988-1989 | எஸ்.எம்.ஹுமாயூன் கபீர் | ஏ. கே. எம்.நருஸ்மான் |  |
| 1990-1991 | (திருமதி. ) அன்வாரா பேகம் | மோக்ஸட் அலி ஹவுலேடர் |  |
| 1992-1993 | ஷாஹாதத் அலி | கலேக்சஸ்மான் |  |
| 1994-1995 | மஹ்மூத் உல் அமீன் | ரெச ur ர் ரஹ்மான் |  |
| 1996-1997 | எம். அப்தாப் ஹொசைன் | முஸ். இஸ்மாயில் ஹொசைன் |  |
| 1998-1999 | ஷாஹாதத் அலி | மஞ்சூர் ஏ.சவுத்ரி |  |
| 2000-2001 | மஹ்மூத் உல் அமீன் | அப்துர் ரப் மொல்லா |  |
| 2002-2003 | மஹ்மூத் உல் அமீன் | ஹுமாயன் ரெசா கான் |  |
| 2004-2005 | மு. அபுல் பஷர் | எம்.ஏ. ஹவுலேடர் |  |
| 2006-2007 | மு. அபுல் பஷர் | மு. நஸ்ருல் ஹக் |  |
| 2008-2009 | மு. சோஹ்ராப் அலி | அப்துர் ரஹ்மான் |  |
| 2010-2011 | மு. அபுல் பஷர் | எஸ்.எம்.முஞ்சுருல் ஹன்னன் கான் |  |
| 2012-2013 | மஞ்சூர் ஏ.சவுத்ரி | எம். நியாமுல் நாசர் |  |
| 2014–2016 | கான் ஹபீபுர் ரஹ்மான் | எம். நியாமுல் நாசர் |  |
| 2016 - தற்போது வரை | குல்ஷன் அரா லதிபா | தபன் கே டே | } |
# எகிப்தின் சயீது

**முகமது சயீது பாஷா** (Mohamed Sa'id Pasha) (மார்ச் 17, 1822 - சனவரி 17, 1863) இவர் 1854 முதல் 1863 வரை எகிப்து மற்றும் சூடானின் ஆளுநராக இருந்தார். அதிகாரப்பூர்வமாக உதுமானியப் பேரரசின் கீழ் இருந்தாலும், நடைமுறையில் மறைமுகமாக சுதந்திரமாக இருந்தார். முகம்மது அலி பாஷாவின் நான்காவது மகனான இவர் பாரிஸில் படித்தார். மேலும், பிரெஞ்சு மொழியை அறிந்து வைத்திருந்தார். இவரது நிர்வாகக் கொள்கைகள் தனிப்பட்ட நில உரிமையாளரின் வளர்ச்சியை ஊக்குவித்தன. மேலும் ஷேக்குகளின் (கிராமத் தலைவர்கள்) செல்வாக்கைக் குறைத்தன.  
இவர் எகிப்தின் ஆளுநராக இருந்த (1805-48) முகம்மது-அலி பாஷாவின் நான்காவது மகனாவார். ஒரு குழந்தையாக இருந்தபோது, எகிப்தில் வசிக்கும் ஐரோப்பிய தூதர்களை தினமும் சந்திக்குமாறு தனது தந்தையால் இவர் நிர்பந்திக்கப்பட்டார். இதன் விளைவாக இவர் பிரெஞ்சு தூதரான *பெர்டினாண்ட் டி லெசெப்சு*டன் நட்பு கொண்டார்; இவர்களின் நட்பு பல ஆண்டுகளுக்குப் பிறகு சூயஸ் கால்வாய் கட்டுமானத்திற்கு வழிவகுத்தது. இவரது தந்தையின் ஆட்சிக் காலத்தில், இவர் கடற்படையின் தலைவரானார். பரஸ்பர பகைமை இருந்தபோதிலும், இவர் தனது மருமகன் முதலாம் அப்பாசு (1848–54) ஆட்சியின் போது பதவியை தக்கவைத்துக் கொண்டார். பின்னர், அப்பாசுக்குப் பின்னர் எகிப்தின் ஆளுநரானார்.
# எகிப்தின் சயீது

## நிர்வாகம்

இவரது ஆட்சியின் கீழ் பல சட்டங்களும், நிலம் மற்றும் வரி சீர்திருத்தங்களும் மேற்கொள்ளப்பட்டன. எகிப்திய மற்றும் சூடான் உள்கட்டமைப்பில் மேற்கத்திய பாணியைப் பயன்படுத்தி சில நவீனமயமாக்கல்களும் நிகழ்ந்தன. 1854 ஆம் ஆண்டில் சுயஸ் கால்வாய்க்கான நிலம் ஒரு பிரெஞ்சு தொழிலதிபரும், தூரருமான பெர்டினாண்ட் டி லெசெப்சு என்பவருக்கு வழங்கப்பட்டது. ஒரு பிரெஞ்சுக்காரருக்கு கால்வாயைக் கட்டியெழுப்ப அனுமது வழங்கப்பட்டதை ஆங்கிலேயர்கள் எதிர்த்தனர். மேலும், இந்த அனுமதியை இரண்டு வருடங்களுக்கு நிறுத்தி வைக்க உதுமானியப் பேரரசை நிர்பந்தித்தனர்.  
அமெரிக்க உள்நாட்டுப் போர் ஒரு பருத்தி பஞ்சத்தைக் கொண்டுவந்தபோது, இவரது ஆட்சியின் போது எகிப்திய பருத்தியின் ஏற்றுமதி அதிகரித்து ஐரோப்பிய ஆலைகளுக்கு முக்கிய ஆதாரமாக அமைந்தது. 1863 இல் இரண்டாம் மெக்சிகன் இராச்சியத்திற்கு எதிரான கிளர்ச்சியைத் தணிக்க மூன்றாம் நெப்போலியனுக்கு உதவுவதற்காக இவர் சூடான் படையின் ஒரு பகுதியை அனுப்பினார். இவரது ஆட்சியிலேயே பல ஷேக்குகளின் செல்வாக்கு தடை செய்யப்பட்டது.
# எகிப்தின் சயீது

## அடிமை வியாபாரம்

தனது இராணுவத்திற்கான அடிமைகளை பெறுவதற்காக சூடான் 1821 ஆம் ஆண்டில் இவரது தந்தையால் கைப்பற்றப்பட்டு எகிப்திய இராச்சியத்துடன் இணைக்கப்பட்டது. அடிமை வியாபாரம் சூடானுக்கு அப்பால் கோர்டோபனிலும், எத்தியோப்பியாவிலும் பரவியது. சூடானில் எகிப்திய அடிமை வியாபாரத்தை இரத்து செய்ய ஐரோப்பியர்களின் அழுத்தத்தை எதிர்கொண்ட சயீது, அடிமை வியாபாரத்தைத் தடைசெய்தார். ஆனாலும் ஒருசில அடிமை வர்த்தகர்கள் இவரது ஆணையை புறக்கணித்தனர்.
# எகிப்தின் சயீது

## பணிகள்

1854 இல் இவர் எகிப்து வங்கியை நிறுவினார். அதே ஆண்டில் நைல் மற்றும் அலெக்சாந்திரியா ஆகியவற்றுக்கிடையே எகிப்தின் முதல் இருப்புப்பாதை போடப்பட்டது.
# எகிப்தின் சயீது

## குடும்பம்

இவர் இரண்டு முறை திருமணம் செய்து கொண்டார். முதல் மனைவிக்கு அகமது செரீப் பாஷா என்ற ஒரு மகனும், இரண்டாவது மனைவிக்கு முகமது துசௌன் பாஷா, மகமூத் பாஷா என்ற இரு மகன்களும் இருந்தனர். சயீதுவின் வாரிசான அகமத் ரிபாத் 1858 ஆம் ஆண்டில் நடந்த ஒரு இரயில் விபத்தில் நைல் நதியில் மூழ்கி இறந்து போனார்.
# எகிப்தின் சயீது

## இறப்பு

சனவரி 1863 இல் இறந்த சயீதுவின் உடல் எகிப்தின் தலைநகரான கெய்ரோவில் உள்ள இமாம் ஐ-ஷாஃபியின் கல்லறையில் அடக்கம் செய்யப்பட்டது. இவருக்குப் பிறகு இவரது மருமகன் இசுமாயில் பாஷா என்பவர் பதவிக்கு வந்தார்.
# எகிப்தின் சயீது

## கௌரவங்கள்

மத்திய தரைக்கடல் துறைமுகத்திற்கு இவரது பெயரிடப்பட்டது.
- : அரசின் சார்பில் லியோபோல்ட் ஒழுங்கு விருது 1855 இல் வழங்கப்பட்டது.
- உதுமானியப் பேரரசின் மகிமைக்கான ஒழுங்கு
- உதுமானியப் பேரரசின் ஒழுங்கின் சிறப்பு வகுப்பு
- உதுமானியப் பேரரசின் பிரபுக்களின் ஒழுங்கின் சிறப்பு வகுப்பு - 1853
- பிரான்சின் செவாலியே விருது - 1863
# கலு சிங் மகரா

**கலு சிங் மகரா** *(Kalu Singh Mahara)* 1857 ஆம் ஆண்டு நடைபெற்ற முதல் இந்திய சுதந்திரப்போரின் போது போரில் குமாவுனிய தலைவராவராக பங்கேற்றார். குமாவுன் பகுதியிலிருந்து பங்கேற்ற முதல் சுதந்திர போராட்ட வீரராகவும் அறியப்படுகிறார். பின்னர் ஐக்கிய மாகாணத்திலும் இவர் தலைவராக இருந்தார்.
உண்மையில் மேக்ரா என்ற இவருடைய பெயர் மகரா என்று எழுத்துப்பிழையாகிப் போனதாக கூறப்படுகிறது.  
தற்போது கர்ணயகரயத் என்ற பெயரில் அழைக்கப்படும் குமாவுன் கோட்டத்தில் அப்போதைய பெயரான விசங்பட்டி என்ற ஊருக்கு இவர் தலைவராக இருந்தார். இந்தியாவின் உத்தராகண்டம் மாநிலத்திலுள்ள சம்பாவத் மாவட்டத்தின் லொகாகாட் நகரப் பஞ்சாயத்தில் கர்ணயகரயத் கிராமம் உள்ளது.  
அவத் பகுதியின் அரசரிடமிருந்து மகராவுக்கு ஒரு ரகசிய கடிதம் வந்தது. குமாவுன் மக்களையும் பிற மலையக மக்களையும் ஆங்கிலேயருக்கு எதிரான கிளர்ச்சியில் சேர அவர் அழைத்தார். ஆங்கிலேயர்களிடமிருந்து அதிகாரத்தை மீட்டெடுத்த பிறகு, மலைப்பகுதி குமாவுனி மக்களுக்கு திருப்பித் தரப்படும் என்றும், நிலப்பகுதி மட்டும் அவத் அரசால் கையகப்படுத்தப்படும் என்றும் அவத் அரசாங்கம் முன்மொழிந்தது. கலு மகரா உள்ளூர் மக்களை ஆங்கிலேயருக்கு எதிராகப் போராட ஏற்பாடு செய்தார்.  
இப்போது சம்பாவத் மாவட்டத்தில் உள்ள காளி குமாவுன், சூய், கும்தேசு மற்றும் அதை ஒட்டிய பகுதிகள் முழுவதும் ஏற்பட்ட மோதல்கள் ஆங்கிலேயர்களை விரக்தியடையச் செய்தன. இவரது போராளிகள் முக்கியமாக துப்பாக்கி வீரர்கள் பல சந்தர்ப்பங்களில் பிரித்தானிய படையினரை சிறை பிடித்து பதுக்கி வைத்தனர்.
# கான் பகதூர் கான் ரோகில்லா

**கான் பகதூர் கான் ரோகில்லா** *(Khan Bahadur Khan Rohilla)* முகலாயப் பேரரசில் மூன்று பேர்ரசர்களிடம் பணிபுரிந்த அபீசு ரகமத் கானின் பெயரானாவார். இவர் வாழ்ந்த காலம் 1823 முதல் 1860 ஆம் ஆண்டு வரையிலான காலமாகும். 1857 ஆம் ஆண்டு ஆங்கிலேயர்களுக்கு எதிராக நடைபெற்ற இந்திய சுதந்திரப் போரில் பரேலியில் தனது சொந்த அரசாங்கத்தை இவர் உருவாக்கினார். 1857 ஆம் ஆண்டு இந்திய விடுதலைப்போர் தோல்வியடைந்தபோது, பரேலியும் ஆங்கிலேயரிடம் வீழ்ந்தது.கான் பகதூர் கான் ரோகில்லா நேபாளத்திற்கு தப்பிச் சென்றார். அங்கு நேபாளிகள் இவரைக் கைப்பற்றி
ஆங்கிலேயரிடம் ஒப்படைத்தனர். கான் பகதூர் கான் ரோகில்லாவுக்கு மரண தண்டனை விதிக்கப்பட்டு 1860 ஆம் ஆண்டு பிப்ரவரி 24 அன்று கோட்வாலியில் தூக்கிலிடப்பட்டார்.
# சேக் பிகாரி

**சேக் பிகாரி** *(Sheikh Bhikhari )* 1857 ஆம் ஆண்டு நடைபெற்ற இந்திய விடுதலைப் போரில் பங்கேற்ற சுதந்திரப் போராட்ட வீர்ராவார். இவர் வாழ்ந்த காலம் 1831 முதல் 1858 ஆம் ஆண்டு வரையிலான காலமாகும். அரசரும் சுதந்திரப்போராட்ட வீர்ருமான திகாயிட் உம்ராவ் சிங்கிடம் இவர் திவானாகப் பணியாற்றினார். சேக் பிகாரி ஒரு நெசவாள அன்சாரி குடும்பத்தில் புத்முவில் பிறந்தார். ஆனால் தனது வாழ்நாள் முழுவதையும் ஓர்மஞ்சியின் குடியா-லோத்வா கிராமத்தில் கழித்தார். இவரும் திகாயிட் உம்ராவ் சிங்கும் ராஞ்சி ராம்கார் பாதையிலுள்ள சுட்டுபாலு பகுதியில் மரங்களை வெட்டித்தள்ளி கிழக்கிந்திய கம்பெனி படை ராஞ்சியை ஆக்கிரமிப்பதைத் தடுத்தனர். கிழக்கிந்தியப் நிறுவனப் படையுடன் இவர்களிருவரும் சண்டையிட்டனர். பின்னர் ஆங்கிலேயர்கள் இவரை திக்காயிட் உம்ராவ் சிங்குடன் சேர்த்து 1858 ஆம் ஆண்டு ராம்கரில் சுட்டுபாலுவில் ஆலமரத்தில் தூக்கிலிட்டனர்.
# டால்ஸ்டாய் பண்ணை

நடுவில் (இரண்டாவது வரிசையில் வலதுபுறத்தில் ஐந்தாவது இடத்தில்)]]
**டால்ஸ்டாய் பண்ணை** (Tolstoy Farm) என்பது தென்னாப்பிரிக்க இயக்கத்தின் போது மோகன்தாஸ் காந்தியால் தொடங்கப்பட்ட முதல் ஆசிரமமாகும். 1910ஆம் ஆண்டில் உருவாக்கப்பட்ட இந்த ஆசிரமம், டிரான்சுவாலில் இந்தியர்களுக்கு எதிரான பாகுபாடுகளுக்கு எதிரான சத்தியாகிரக பிரச்சாரத்தின் தலைமையகமாகச் செயல்பட்டது. இந்த ஆசிரமம் ரஷ்ய எழுத்தாளரும் தத்துவஞானியுமான லியோ டால்ஸ்டாயின் நினைவாகப் பெயரிடப்பட்டது. டால்ஸ்டாய் 1894ஆம் ஆண்டில் வெளியிட்ட‘கடவுளின் இராச்சியம் உங்களுக்குள் உள்ளது’ எனும் புத்தகத்தில் காந்தியின் அகிம்சை கருத்துக்களின் தாக்கங்களைக் காணலாம்.  
காந்தி ஆதரவாளரான ஹெர்மன் கல்லன்பாக், காந்தி மற்றும் எழுபது முதல் எண்பது பேர் வரை உள்ளூர் இயக்கம் நடைமுறையில் இருக்கும் வரை அங்கு வாழ அனுமதித்தார். கல்லன்பாக் சமூகத்திற்கான பெயரைப் பரிந்துரைத்தார். இதன் மூலம் மூன்று புதிய கட்டிடங்கள் விரைவில் கட்டவும், அங்குப் பட்டறைகள், பள்ளி, மற்றும் தங்கும் இடத்துடன் உருவாக்கியது.
# கோச்சராப் ஆசிரமம்

இந்தியச் சுதந்திர இயக்கத்தின் தலைவரான மோகன்தாஸ் காந்தி<nowiki/>யால் இந்தியாவின் தோற்றுவிக்கப்பட்ட முதல் ஆசிரமம் **கோச்சராப்** ஆசிரமமாகும் (Kochrab Ashram). இதனைக் காந்தியின் நண்பரான பாரிஸ்டர் ஜீவன்லால் தேசாய் பரிசாக அளித்தார். 1915ஆம் ஆண்டு மே 25ல் நிறுவப்பட்ட காந்தியின் கோச்சராப் ஆசிரமம் குஜராத் மாநிலத்தின் அகமதாபாத் நகருக்கு அருகில் அமைந்துள்ளது.  
இந்த ஆசிரமம் மாணவர்களுக்கு, காந்திய சிந்தனை, சத்தியாகிரகம், தன்னிறைவு, சுதேசி, ஏழைகள், பெண்கள் மற்றும் தீண்டத்தகாதவர்களின் மேம்பாட்டிற்காக பணியாற்றுவதற்கும், சிறந்த பொதுக் கல்வி மற்றும் சுகாதாரத்தை மேம்படுத்துவதற்கான முக்கிய மையமாக உள்ளது. மனித சமத்துவம், சுய உதவி மற்றும் எளிமை ஆகியவற்றின் அடிப்படையில் ஆசிரமம் செயல்படுகிறது. ஆசிரமம் தொடங்கிய இரண்டு ஆண்டுகளுக்குப் பிறகு கோச்சராப் பிளேக் நோயால் பாதிக்கப்பட்டதால், காந்தி தனது ஆசிரமத்தை இடமாற்றம் செய்ய வேண்டியிருந்தது. எனவே அவர் சபர்மதி ஆற்றின் கரைக்கு ஆசிரமத்தினை மாற்றினார். சபர்மதி ஆசிரமம் மக்களின் குரலாகவும், நாட்டின் தலைவரின் குரலைப் பரப்புவதாகவும் அமைந்தது.
# சயீது துறைமுகம்

**சயீது துறைமுகம்** (Port Said) என்பது வடகிழக்கு எகிப்தில் அமைந்துள்ள ஒரு நகரமாகும். சுயஸ் கால்வாயின் வடக்கே மத்தியதரைக் கடலின் கரையோரத்தில், சுமார் 30 கிலோமீட்டர் (19 மைல்) பரப்பளவில் உள்ளது. தோராயமாக 603,787 (2010) மக்கள் தொகையை கொண்டுள்ளது. 1859 ஆம் ஆண்டில் சுயஸ் கால்வாய் கட்டப்பட்டபோது இந்த நகரம் நிறுவப்பட்டது.  
அனைத்து தளங்களிலும் பிரமாண்டமான முகப்புகளுடன் ஏராளமான பழைய வீடுகள் உள்ளன. இது நகரத்திற்கு ஒரு தனித்துவமான தோற்றத்தை அளிக்கிறது. இதன் இரட்டை நகரம் புவாது துறைமுகம் ஆகும். இது சுயஸ் கால்வாயின் கிழக்குக் கரையில் அமைந்துள்ளது. புவாது துறைமுகத்தில் எந்த நகர மையமும் இல்லாத அளவிற்கு இரு நகரங்களும் ஒன்றிணைகின்றன. நகரங்கள் நாள் முழுவதும் இயங்கும் இலவச படகுகள் மூலம் இணைக்கப்பட்டுள்ளன. மேலும் அவை சேர்ந்து ஒரு பத்து இலட்சத்திற்கும் அதிகமான குடியிருப்பாளர்களைக் கொண்ட ஒரு பெருநகரப் பகுதியை உருவாக்குகின்றன. அவை ஆப்ப்பிரிக்க மற்றும் சுயஸ் கால்வாயின் ஆசிய பக்கங்களிலும் பரவியுள்ளன.இஸ்தான்புல், துருக்கி ( ஆசியா / ஐரோப்பா ) மற்றும் கோலோன், பனாமா ( வடக்கு / தென் அமெரிக்கா ) போன்றவற்றுடன், உலகின் இரண்டு கண்டங்களில் பரவியிருக்கும் சில கண்டம் தாண்டிய நகரங்களில் இதுவும் ஒன்றாகும்.  
இந்நகரம் நிறுவப்பட்டதிலிருந்து ஒரு உலகளாவிய நகரமாக செயல்பட்டது. குறிப்பாக பத்தொன்பதாம், இருபதாம் நூற்றாண்டின் முதல் பாதியில் பல்வேறு தேசிய இனங்கள் மற்றும் மதங்கள் வசித்து வந்தபோது செழித்திருந்தது. அவர்களில் பெரும்பாலோர் மத்திய தரைக்கடல் நாடுகளைச் சேர்ந்தவர்கள். அவர்கள் சகிப்புத்தன்மையுடன் இணைந்து, ஒரு பிரபஞ்ச சமூகத்தை உருவாக்கினர். பிரித்தானிய எழுத்தாளர் இரட்யார்ட் கிப்ளிங் என்பவர் இந்நகரத்தைப் பற்ரி புகழ்ந்து குறிப்பிட்டுள்ளார்.
# சயீது துறைமுகம்

## பெயர்

இந்நகரத்தின் பெயர் முதலில் 1855 இல் தோன்றியது. ஐக்கிய இராச்சியம், பிரான்ஸ், உருசியப் பேரரசு, ஆத்திரியா, எசுபானியா, பீட்மாண்ட் ஆகியவற்றைக் கொண்ட ஒரு சர்வதேச குழுவால் இது தேர்ந்தெடுக்கப்பட்டது. இது இரண்டு பகுதிகளைக் கொண்ட ஒரு கூட்டுப் பெயர்: துறைமுகம் (கடல் துறைமுகம்) மற்றும் சயீது (அந்த நேரத்தில் இருந்த எகிப்தின் ஆட்சியாளரின் பெயர்). சுயஸ் கால்வாயைத் தோண்டுவதற்கான சலுகையை பிரெஞ்சு தொழிலதிபரான பெர்டினாண்ட் டி லெசெப்சு என்பவருக்கு வழங்கினார்.